Як можна раскрываць гістарычныя эпізоды, калі ты ня быў іх сьведкам? У нас гісторыя – адны цэтлікі. Ня трэба гэтага, дайце праўдзівую храналогію! Хопіць перажоўваць факты, толькі гэтым і займаліся ўсё дваццатае стагодзьдзе. Няхай ужо людзі пачнуць думаць. У нас гэтага вельмі баяцца: калі прачынаешся з раніцы, і аказваецца, што трэба самому вырашаць, куды ісьці і што рабіць. На дадзены момант чалавецтва дасягнула пубертатнага перыяду. Аднак, у адрозьненьні ад канкрэтных індывідаў, працягвае ляжаць у калысцы і нікуды ня хоча ісьці. Хоча глядзець парнуху, будаваць цэрквы, калоцца і займацца іншай хернёй. А што адбываецца з чалавекам, які ляжыць больш, чым патрэбна? У яго зьяўляюцца пролежні. І калі мы зараз не пачнем варушыцца, то ператварымся ў суцэльныя пролежні.